Popup-faktura

Popup-faktura er en form for tvungen betalingsinnkreving på internett. Programvare i litt varierende form brukes for å innkreve betaling etter at nettsteder er besøkt eller programvare er tatt i bruk. Dialogbokser, bannere eller annet brukes for å ta kontroll over nettleser eller andre programmer slik at brukeren blir minnet på å betale, eller endatil tvunget til å betale for å få tilbake kontroll over maskinen.

I Norge uttalte Forbrukerombudet i 2009 i forbindelse med Platte Medias bruk av slike løsninger, at de mente at slik innkreving av betaling var på kant med flere lover.

Programvare som viser frem slike betalingsoppfordringer og låser maskinen, kan fjernes med programmer som Ad-Aware og andre programmer for å fjerne adware og malware.

Referanser

Programvare
Datasikkerhet